ร้านปาเต๊ะ ร้านอาหารเก่าแก่ อันโด่งดังย่าน 5 แยกลาดพร้าว กินมาตั้งแต่ตอนเรียนมหาลัย สมัยนั้นยังเป็นอาคารแค่คูหาเดียว แต่ด้วยความโดดเด่นของอาหารแนวฟิวชั่น และ ไฮไลท์ขึ้นชื่อ เบียร์วุ้น พร้อมแก้วแช่เย็นเจี๊ยบ หรือแม่แต่ถั่วน้ำใจ ที่แจกให้ลุกค้าทุกโต๊ะฟรีทันทีที่นั่งโต๊ะ และป๋าเจ้าของร้านแสนใจดี ที่คอยมาดูแลลูกค้าด้วยตัวเอง เป็นสิ่งดึงดูดให้เราเป็นลูกค้าเหนี่ยวแน่นมาเป็น 10 ปี

อาหารของที่นี่เค้าก็เด็ดจริง โดยเฉพาะเมนูฟิวชั่นเก๋ๆ อย่าง ยำเนื้อสไตล์ญี่ปุ่น โรตีแกงเขียวหวาน ไก่กรอบซอสมะนาว แต่ที่เราชอบที่สุด มาทุกครั้งสั่งไม่เคยต่ำกว่า 2 จานคือ เห่าดงหมู เนื้อหมูลวกมานุ่มๆ ราดด้วยน้ำยำพริกป่น เปรี้ยว เผ็ด แถมความร้อนซาบซ่า ด้วยใบกระเพราสด (แถมช่วงนี้เค้ามีโปร เบียร์ 3 ขวด แถม เห่าดงฟรี 1 จาน อีกด้วยนะ)  แถมปิดท้าย ด้วยชาเขียวร้อนๆ เติมความสดชื่นหลังมื้ออาหาร เมื่อสั่งเช็คบิล  